ms en en en en en en id id en en en es es es en en en en en en es es es en en en ms ms id id id en id id id id id id en id id id id id id id en id id id en en en ms en de ro en en tr id id id id id id id id id id id id id id id id id id id id id ms ms ms uz id id id su id ms id id ms ms uz ms ms ar id en id en ms ms id id ms tr id ms ms ms ms id ms id id id id id ms ms id id id id id id ms id id id id id id ms ms en id ms id id id ms id id id id id en id nl id id id id id ms uz id id id tl ms ms ms id uz id tl id et id id ms id ms et ms ms ms en en en et id id en id en es en en en en en en en es en id ms id id id en ms ms ms id id id ar id id id ar ms id ar id ms ms id en id ms id ms ms ms ms es en id id id ms id id id id id id id id id id id ms id id id en id id en id en ms en id en en en en en en en id uz id uz id su id id fi sl en id id az id id en id id id ms ms id id ms id ms id id id uz ms id ms id id id id id ms id id ms id id ms en tr de uz en tr en id ms hu id cs ro ms ms uz uz ms fr de id id id ms id id id ms id id ms en en ms ms id id id ms id en id id id id ms id id id id id id id id id ms id id id id id id id id id id id id id id en en ms en en en es es es en en en en en en en ms en uz de en en de en en en en en en ms en en en en en en en en en en en en fr en en en en en en en en en fr en en en en en fr en tr it en en en en fr id id en en sv en en en en id it ms it th en en en en id id en en en en en en en en nl nl nl nl nl nl en en en es en en en en en zh en en en en en en en id en id id en en en en en en en en en en en en en en en en en en en en en en en en en en en id id id en en en en en en en en en en en en en en en en en
Pengembaraan Kami - Touring Couple Rider (TCR)
Kembara Pengubat Rindu Alhamdullilah, kami telah berjaya mengadakan satu pengembaraan setelah hampir 2 tahun kami tidak ride bersama-sama. Ride terakhir kami adalah Ride Himalaya pada tahun 2019. Route kami kali ini adalah: Kuala Terengganu - Sungai Petani - Hatyai - Yala - Pattani - Betong - Penang - Jeli - Kuala Terengganu Day 01: 14 May 2022 Kuala Terengganu - Sungai Petani (412 km) Kami memulakan perjalanan agak lewat sikit harini kerana aku terpaksa menunggu isteriku tiba di Kuala Terengganu dari Kuala Lumpur menaiki kapal terbang. Kapal terbang AirAsia mendarat pada pukul 10:50 pagi di lapangan terbang Kuala Terengganu. Selepas saja makan tengahari kami terus pulang rumah untuk bersiap-siap. Kami memulakan perjalanan pada pukul 12:40 tengahari. Kami melalui Banjaran Titiwangsa (Jeli - Gerik) yang mengambil masa 4 jam 30 minit untuk sampai ke Castella Cafe. Cuaca harini sungguh panas sepanjang perjalanan. Sampai di sini saja, isteriku terus terjun dalam air sungai sangat sejuk. T
Pengembaraanku kali ini agak istimewa buatku. Sudah lama aku idamkan untuk datang ke bumi suci ini, bumi Palestine. Allahu Akbar, aku macam bermimpi dapat datang sini. Semua sudah dirancang oleh Allah.
Jutaan terima kasih aku ucapkan buat Aman (FB: Ziarah Jordan) yang telah membantu dalam mengatur kembaraku kali ini dan buat semua ahli rombongan; Palestine Trip Batch June 2019 semoga kita bertemu di kembara-kembara yang lain. Insyallah.
"Dialah yang menjadikan bumi itu mudah bagi kami, maka berjalanlah di segala penjurunya dan makanlah sebahagian dari rezekiNya. Dan hanya kepadaNya kamu dibangkitkan semula" Al-Mulk: 15
Day 01: 12 June 2019 (Rabu)
Pengembaraan kali ini bermula dari Kuala Lumpur setelah menghabiskan dua minggu cuti raya di Malaysia. Aku mengambil kesempatan dan peluang keemasan ini untuk menziarahi saudara-saudara di Palestine, bumi Anbiyat.
Subhanallah memang cantik perancangan Allah. Ticket penerbangan ku dari Kuala Lumpur ke Kuwait telah lama ku beli (dari tahun lepas) memang jatuh pada harini. Berkebetulan pula ada satu rombongan dari Malaysia yang bercadang untuk memasuki Palestine pada 13 June 2019. Aku menghubungi Aman, pengurus Ziarah Jordan untuk memasukkan namaku dalam senarai peserta rombongan. Apa lagi aku terus book ticket ke Amman, Jordan. Memang macam mission in possible!
Aku menaiki Qatar Airlines dari Kuala Lumpur ke Kuwait dan sampai di Kuwait pada pukul 4:30 petang.
Breakfast di KLIA, pekena the last nasi lemak in Malaysia sebelum menaiki penerbangan Qatar Airlines.
Penerbangan mengambil masa selama 7.5 jam. Aku menghabisakan masa dengan membaca buku "Sawasdee Bangkok" karangan Isma Ae Mohamad mmg menarik cerita. Sila dapatkan buku ini dengan segera (nak promote ni).
Aku sampai Hamad International Airport, Doha, Qatar pada pukul 12.00 tengahari waktu Qatar. Penerbangan diteruskan lagi selama 1.5 jam dari Qatar ke Kuwait.
Aku sampai di kuwait pada pukul 4:30 petang (waktu kuwait). Berdebar-debar jugak takut urusan Immigration dan mengambil bagasi memakan masa yang lama kerana flight ke Jordan akan berlepas pukul 7.00 petang (boarding 1 jam awal). Aku terus berlari ke Kaunter Jazeera Airways  (Penerbangan tambang murah milik Kuwait) yg terletak di bangunan sebelah. Tercungat2 jugalah dibuatnya. Alhamdullilah lega rasanya dapat lepas semua halangan dengan jayanya.
Duduk jer dalam flight, aku terus tidur, sedar-sedar dah landing kat Queen Alia International Airport, Amman, Jordan pada pukul 9:30 malam. Urusan Immigration di Amman memang cepat dan sebagai rakyat Malaysia kita akan dapat 30 hari VOA (Visa On Arrival) free. On jer wifi (airport wifi, free) aku hubungi Aman, beliau dah berada di airport. Kami berjanji untuk bertemu di luar Starbuck.
Suhu malam di Amman masih lagi sejuk dalam 19 deg C. Kalau di kuwait sekarang ini malam 30 deg C dan waktu siang menghampiri 50 deg C.
Aku sebetulnya memang penat dan lapar. Aku mengajak Ikrami dan Aman untuk makan. Mereka membawaku ke restaurant Babul Yeman yang terletak berhampiran University of Jordan.
Pekena Nasi Arab malam2 buta; nah satu kambing dan satu ayam. Alhamdullilah kenyangnya rasa tetapi kami bertiga tak berjaya menghabiskan. Makanan yang tidak habis itu kami bawa pulang.
Aku dibawa ke Hotel Rest Hills yang terletak di kawasan Jubeiha, Amman. Aku sampai di hotel pada pukul 12:00 tengah malam. Memang cukup penat. Usai solat jammak, aku terus tidur.
Day 02: 13 June 2019 (Khamis)
Harini bangun lebih awal sikit kerana waktu subuh di Amman masuk pada pukul 3 pagi. Lepas jer solat, sambung balik tidur. Pukul 5.00 pagi aku bangun dan bersiap-siap kerana plan untuk harini bergerak dari hotel ke Palestine pada pukul 7:00 pagi.
Pukul 5:45 pagi bilikku diketuk oleh seseorang. Bila pintu dibuka, Ikrami tercengang sambil memegang sesuatu dalam plastik. Fuh..nasi lemak ayam tu. Apa lagi, bismillah terus makan. Memang best tapi aku makan separuh saja, yang separuh lagi simpan buat bekal masuk Palestine nanti.
Bila turun jer ke lobby semua group dah standby kat bawah. Sebenarnya, plan asal seramai 11 orang submit visa untuk ke Palestine tetapi last minute permohonan visa Aman telah ditolak oleh Israel. Dah ler dia Ketua Rombongan terpaksalah kami bersepuluh memasuki Palestine tanpa ketua. 10 orang ahli kembara adalah seperti di bawah ini:
3. Noor Aziah Mohd Bakri
4. Noor Syahirah Mohd Sahid
9. Ros Ilyani Anis Ismail
Bas sampai sharp pukul 7:00 pagi di hotel. Kami memasukkan semua bagasi ke dalam bas dan terus bergerak menuju ke sempadan Jordan - Israel yang berhampiran dengan Laut Mati, 68 km ke arah selatan Amman, Jordan. Ianya melalui King Hussein Bridge atau dikenali juga dengan Allenby Bridge
Tourist Guide kami disebelah Jordan adalah Mohammad Khaz'leh yang memberikan serba sedikit penerangan mengenai perjalanan yang bakal kami tempuh untuk harini.
Penerangan mengenai Laut Mati oleh Mohammad.
Aman selaku Ketua rombangan tidak dapat mengikuti kami untuk sama-sama masuki Palestine kali ini. Beliau menerangkan agenda harini dan apa yang harus dilakukan semasa berada di border Israel.
Aman menyerahkan kepadaku salinan dokumen-dokumen perjalanan untuk masuki Israel. Secara tidak sengaja aku telah dilantik menjadi Group Leader tanpa undian. Reda jer lah.
Kami singgah sekejap di Bazaar Imran terletak beberapa kilometer dari sempadan untuk mengunakan kemudahan tandas disini. Di sempadan kemudahan tandas adalah terhad, 2 tandas sahaja. Tandas disini memang memuaskan.
Bazaar ini menjual produk yang bersumberkan Laut Mati seperti produk-produk kecantikan, tembikar, cenderahati dan sebagainya.
Aku bertemu dengan Saifudin, warga Indonesia yang sudah setahun berkerja di Bazaar ini. Beliau berasal dari Jawa Barat (Orang Sunda).
Perjalanan diteruskan menuju ke sempadan sebelah Jordan untuk cop passport kami.
Kami sampai di kompleks Immigration dan Kastam Jordan pada pukul 8.25 pagi. Semua urusan dilakukan oleh agent kami dan Aman. Kami hanya menunggu didalam bas setelah passport diserahkan kepada mereka.
Aku dapat perhatikan, ramai juga pelancong-pelancong dari luar yang berada di Immigration Jordan. Terdapat 6-7 buah bas  yang berada di situ yang sedang menanti penumpang-penumpangnya.
Urusan di Immigration Jordan hanya mengambil masa lebih kurang setengah jam (09:00 pagi settle semua). Kami dikenakan exit tax sebanyak 10 JD dan diberi surat kebenaran untuk melalui King Hussein Bridge yang akan diserahkan di last check point sebelum memasuki Israel.
Khidmat Mohammad dan Aman berakhir di sini. Setelah bersalam kami meneruskan perjalanan dengan hati berdebar-debar. Memudah-mudahan Allah melancarkan perjalanan kami semua.
Bas kami melewati 3 check point yang dikawal ketat untuk tentera-tentera Israel yang lengkap dengan senjata api. Bas di periksa dan pemandu diarahkan turun. Setengah jam dihabiskan untuk melepasi check point ini walaupun jaraknya tidak sampai 3 km. Akhir sekali terpampar signboard "Welcome To King Hussein Border Crossing (Allenby).
Kami sampai di Kompleks Immigration dan Kastam Israel pada pukul 9:30 pagi. Bagasi diturunkan dari bas oleh 2-3 orang pekerja Islam (Palestine) yang memakai vest kuning. Mereka mengarahkan aku memeriksa ruang bagasi bas, takut-takut masih ada bagasi yang belum dikeluarkan. Pastikan anda membawa wang tip yang cukup. Mereka akan meminta tip. Kami melalui pintu masuk "Arrival Hall 18".
Bagasi kemudiaannya discan dengan scanner berbentuk selinder seakan-akan MRI scanner (macam nak check otak pulak). Lima  orang daripada group kami, passport tidak dipulangkan termasuk lah aku punya. Menunggu lagi setengah jam, barulah mereka serahkan kepada kami. Passport kami berlima scan dengan satu alat khas, mungkin mereka memeriksa radiation passport, tapi untuk apa, pening juga memikirkannya.
Kami terus ke kaunter Immigration, pegawainya mengarahkan aku  selaku ketua rombongan supaya tunggu sehingga semua ahli rombongan selesai. Setelah semua siap bermulalah episod aku menjadi seorang penunggu, passport aku diserahkan dari satu pegawai ke pegawai yang lain, aku diarahkan duduk. Sejam selepas itu, seorang pegawai wanita datang menemuiku menanyakan nama bapa dan datukku. Kemudian perempuan itu ghaib kemana aku tak tahu. Perut dah start lapar. Nak makan nasi lemak kat situ takut bermasalah pulak nanti. Terdapat sebuah kaunter yang menjual air dan jajan. Aku beli 2 tin fringles, bayangkan aku boleh habiskan fringles tu semua tapi namaku masih juga belum dipanggil.
Di satu sudut yang lain, aku nampak seorang pegawai wanita (tshirt hitam) sedang menyoal siasat beberapa orang tentang tujuan mereka datang ke Israel. Kenapa dia tak tanya aku? Yang tinggal  dan duduk diruangan menunggu hanya tinggal beberapa orang sahaja.
Sedang duduk-duduk, rombongan dari Indonesia datang beratur. Sekelip mata mereka siap semuanya. Waduh..waduh aneh!. Sejam lepas itu barulah seorang pegawai menyerahkan passport ku. Alhamdullilah.
Passportku tidak dicop tapi hanya diberi card biru seperti dibawah ini. Kemudianya discan oleh pengawai terakhir sebelum keluar dari komplek tersebut. Dua jam aku menunggu dengan bersabar.
Kesian mereka menunggu aku diluar bersama Imad, tourist guide kami di Palestine. Aku beritahu mereka, geng-geng Israel ajak aku makan arab kambing..hehehe... tergelak mereka dengarnya.
1. Maqam dan Masjid Nabi Musa A.S
Kami meneruskan perjalanan menuju ke Maqam Nabi Musa A.S yang terletak 19 km dari dari sempadan Jordan - Palestine. Ianya terletak di dalam kawasan Israel military zone di daerah Jericho.
Ianya terletak diatas sebuah bukit dan dibina sebuah masjid disitu. Menurut Imad, masjid telah dibina oleh Salahuddin Al-Ayubi.
Hasil Kraftangan tempatan yang dijual disini
Perigi - Kemungkinan ianya perigi. Kawasan ini masih lagi dalam proses pembaikpulihan.
Pemandangan di ruang terbuka yang terletak ditengah-tengah bangunan.
Kami mengambil wuduk dan terus ke masjid yang terletak disebelah belakang (kiri). Setelah menunaikan 2 rakaat solat tahyatul masjid, kami duduk sambil mendengar penjelasan dari Imad mengenai maqam Nabi Musa ini.
Isi kandungan cerita Imad berkisar kepada:
1. Berbezaan diantara Kubur (Qabr) dan Maqam.
Kubur   - Tempat jenazah dikebumikan
2. Hadis mengenai pertemuaan Nabi Musa A.S dgn Malikul Maut.
Kisah tersebut terdapat di dalam sahih al-Bukhari yang diriwayatkan oleh Abu Hurairah. Kata beliau :
أُرْسِلَ مَلَكُ الْمَوْتِ إِلَى مُوسَى عَلَيْهِمَا السَّلَام فَلَمَّا جَاءَهُ صَكَّهُ فَرَجَعَ إِلَى رَبِّهِ فَقَالَ أَرْسَلْتَنِي إِلَى عَبْدٍ لَا يُرِيدُ الْمَوْتَ فَرَدَّ اللَّهُ عَلَيْهِ عَيْنَهُ وَقَالَ ارْجِعْ فَقُلْ لَهُ يَضَعُ يَدَهُ عَلَى مَتْنِ ثَوْرٍ فَلَهُ بِكُلِّ مَا غَطَّتْ بِهِ يَدُهُ بِكُلِّ شَعْرَةٍ سَنَةٌ قَالَ أَيْ رَبِّ ثُمَّ مَاذَا قَالَ ثُمَّ الْمَوْتُ قَالَ فَالْآنَ فَسَأَلَ اللَّهَ أَنْ يُدْنِيَهُ مِنْ الْأَرْضِ الْمُقَدَّسَةِ رَمْيَةً بِحَجَرٍ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ فَلَوْ كُنْتُ ثَمَّ لَأَرَيْتُكُمْ قَبْرَهُ إِلَى جَانِبِ الطَّرِيقِ عِنْدَ الْكَثِيبِ الْأَحْمَرِ
Maksudnya :” Malaikat maut dihantar kepada Nabi musa. Apabila ia datangnya, Nabi Musa menampar malaikat. Lantas ia kembali kepada Allah seraya berkata : Engkau utuskan aku kepada seorang hamba yang tidak mahu mati. Maka Allah mengembalikan mata malaikat dan berfirman : Kembalilah dan katakan kepadanya supaya dia letakkan tangannya di belakang lembu jantan. Setiap bulu yang dilitupi oleh tanggannya itu adalah tahun (yang akan dia hidup). Nabi Musa (setelah menyampaikan pesanan dari Allah) berkata : Wahai Tuhan, kemudian apa?. Allah menjawab : kematian. Nabi Musa berkata : Sekaranglah. Kemudian Baginda memohon kepada Allah agar diletakkan berhampiran dengan tanah Palestin sejauh lontaran batu. Abu Hurairah berkata : Rasulullah saw bersabda : Jika aku ada di sana akan aku tunjukkan kuburnya yang berhampiran dengan jalan yang berada dengan pasir merah.”
Riwayat al-Bukhari (1339)( 3407),Muslim (6298)
Berdasarkan hadis diatas ciri-ciri kawasan kubur Nabi Musa seperti dijelaskan oleh Rasullulah dalam hadis di atas, maqam Nabi Musa A.S adalah seperti berikut:
3. Jaraknya sejauh lontaran batu dari Palestine (Mungkin ada makna yang tersirat).
Aku tidak melepaskan peluang untuk bergambar di pintu masuk Masjid dan Maqam Nabi Musa A.S.
Kami meneruskan perjalanan ke Jericho untuk solat jammak Zohor - Asar dan makan tengahari. Ianyanya terletak di Jordan Valley dan berhampiran dengan Sungai Jordan. Merupakan bandar tertua di dunia lebih kurang 9,600 tahun sebelum masihi. Cuaca di sini panas dan kering. Suhu pada musim panas (sekarang) melebihi 40 degree C dan sangat sesuai untuk penanaman kurma. Kurma di Jericho adalah antara yang terbaik, ianya dikenali sebagai Kurma Medjoul.
Bandar Jericho agak sunyi, tidak seperti kota-kota lama yang lain. Terdapat sebuah kem tentera Israel di sini.
Ianya terletak di sebuah lembah yang terrendah di dunia iaitu 1,300 ft di bawah aras laut dan cuacanya cukup panas. Pemandangan barisan gunung-gunung itu menambah kecantikan lanskap bumi Jericho.
Kami seterusnya menuju ke Masjid Haji Abdul Aziz Saqar untuk menunaikan solat Zohor dan Asar secara jammak. Menurut Imad, masjid ini telah dibina oleh seorang warga Palestine yang telah berhijrah ke Amerika. Beliau telah menginfakkan wangnya untuk membina keseluruhan masjid tersebut.
Mengikut Imad, pada satu masa, Abdul Aziz telah pulang ke tanah airnya dan beliau cukup terkesan apabila melihat sebuah hotel dan Casino telah dibina di situ. Casino itu telah dibina dengan usahasama usahawan-usahawan dari Israel, Austria dan Palestine sendiri. Lalu beliau memutuskan untuk membina sebuah masjid ini yang terletak lebih kurang 1km dari casino tersebut.
Jemaah di sini tidak ramai. Makmum yang bersolat di sini hanya 2 saf sahaja itu pun termasuk musafir seperti kami.
Selesai solat kami telah disapa oleh jemaah masjid tersebut, mereka menjemput kami makan buah kurma Medjoul bersama kopi Arab (kahwa) bergelas kecil. Mereka dalam bab meraikan tetamu memang bagus. Boleh dikatakan kebanyakan masjid yang kami singgah, terdapat satu ruang kurma dan kopi buat tetamu yang datang melawat. Aku terlupa nama lelaki Palestine yang memakai jubah itu, dia pernah belajar di UIA.
Bukan sahaja dijamu makan malah kami diberi keychain Palestine lagi.
Inilah casino yang dibina di Jericho.
Kami seterusnya telah dibawa ke Temptation Gallery yang menjual pelbagai hasil dan kraftangan dari Palestine termaksudlah kurma, buah tin, minyak zaitun, t-shirt, freeze magnet dan lain-lain lagi.
Teknik promosi yang bagus, dimana penjual datang ke arah kami dan mempelawa kami mencuba kurma, buah tin dan kacang Jericho secara percuma. Buah kurmanya memang segar dan sedap.
Aneka pilihan kurma, harga lebih kurang 3 kotak berharga USD 20. Aku membeli kurma, buah tin dan sedikit cenderamata untuk dibawa pulang.
Pemandangan disekitar kedai ini sungguh menarik. Terdapat sebuah bukit yang cukup sinomim dengan kaum kristian ianya dikenali sebagai Mount of Temptation atau juga dikenali dalam Bahasa Arab sebagai Jabal Tajribat ataupun Deir Al-Qarantal. Mengikut kristian, Jesus telah digoda oleh syaitan diatas bukit ini. Bukit ini berketinggian 366m (1,201 ft). Terdapat perkhidmatan kereta kabel untuk menaiki bukit ini.
Bagi yang mahu mencuba pengalaman baru menaiki unta.
Kami seterusnya ke sebuah restaurant di Jericho untuk makan tengahari. Ahava adalah satu syarikat produk kecantikan milik Israel.
Makanan yang dihidangkan secara buffet. Aku mengambil nasi dengan ayam bakar dan tembikai sebagai juadah tengahariku.
Setelah selesai makan, kami bergambar diluar restaurant tersebut. Terdapat fountain disana dan kebun kurma menjadi lanskap luar restaurant, cukup menarik. Jericho atau Ariha (Elisha) merupakan merupakan sebuah oasis di tengah-tengah padang pasir. Sumber mata air itu dikenali sebagai "Elisha's Spring".
Kami meneruskan perjalanan dari Jericho ke Jerussalam (Baitul Muqaddis) yang jaraknya sejauh 30 km melewati kawasan-kawasan pergunungan.
Kemudiannya kami memasuki terowong, Imad menyuruh kami memandang ke sebelah kiri, tiba-tiba terpandang aku pada kubah keemasan. Lalu Imad bertakbir, lalu aku sambut dengan kalimah..Allahuakbar!.. Allahuakbar! Itu pertama kali aku melihat Al-Aqsa dengan mata kepala ku. Perasaan aku ketika itu bercambur gaul, sayu, pilu, kagum dan gembira apabila melihatnya dengan jelas.
Kami sampai di Hotel Metropole pada pukul 3.30 petang. Hotel kami terletak 150 m dari pintu masuk Kompleks Al-Aqsa. Pintu masuk ini kenali sebagai Bab Az-Zahra atau juga dikenali sebagai Harod's Gate.
Hotel Metropole merupakan hotel milik pengusaha muslim, iaitu Mr. Qasim. Beliau banyak membantu rombongan-rombongan dari Malaysia diantaranya Kembara Jejak Rasul (TV3)
Aktiviti petang ini adalah bebas, boleh berehat tapi aku tak boleh nak lelapkan mata kerana masing terbayang-bayang diingatanku akan Masjid Al-Aqsa. Aku membuat keputusan untuk ke Masjid Aqsa. Ini adalah kali pertama aku menjejakkan kami di bumi Palestine.
Aku memasuki kompleks Al-Aqsa melalui Pintu Bab Az-Zahra dan membelok ke kanan terus melalui Harod's Ascent. Dua tiga kali juga akan bertanya dengan orang ramai arah ke Masjid. Sehingga bertemu simpang tiga, aku membelok ke kiri dan memasuki King Faisal Gate
Harod's Ascent - Mengarah ke pintu Herod (Bab Az-Zahra)
King Faisal Gate - Melalui jalan ini dihujungnya terdapat 2-3 orang polis Israel berkawal, lengkap bersenjata api.
Dari pintu sudah boleh nampak kubah keemasan Dome of the Rock. Aku berjalan kaki 300m menuju ke Dome of the Rock atau dikenali sebagai Qubbat Al-Sakhrah dari King Faisal Gate. Terdapat taman di kiri dan kanan jalan. Terdapat sebuah arca (North Arches) di tangga menuju kesana.
Sungguh tenang dengan bunyi kicauan burung-burung di taman.
Semasa aku sampai, orang ramai sedang bersolat asar. Di Qubbat Al-Sakhrah terdapat 4 pintu, apabila orang sedang solat pintu sebelah kanan sahaja boleh di akses oleh lelaki. Pintu belakang dan kiri hanya untuk jemaah wanita.
Aku bersolat di sini dan beriktikaf sambil memerhatikan bahagian dalam masjid.
Qubbat Al-Sakhrah / Dome of the Rock
Pintu hadapannya akan dibuka apabila waktu solat
Gabungan tiles berwarna warni. Sungguh cantik.
Aku mengambil kesempatan untuk bergambar di luar masjid.
Aku pulang semula ke hostel untuk mandi dan bersiap siap untuk solat maghrib dan makan malam yang direncanakan pada pukul 7:00 malam di tingkat 4 (rooftop) di Hotel Metropole. Menu makan malam kami pizza, roti dan spaghetti.
Oleh kerana makan malam agak lewat, tidak sempat aku bersolat maghrib di Masjid Al-Aqsa Qibli hanya bersolat di Masjid Qabbat Al-Shakhrah.
Pintu bahagian hadapannya dibuka semasa solat berjemaah, sehingga dapat melihat Masjid Al-Aqsa dihadapan.
Usai solat Maghrib aku terus ke Masjid Al-Aqsa yang terletak 250m dari situ.
Aku tidak dapat bayangkan betapa bersyukurnya aku dapat sampai ke sini yang merupakan tanah suci yang ke-3 dalam Islam. Di sini tempat tinggal kebanyakan nabi-nabi dan rasul-rasul dari keturunan Bani Israel dalam usaha mereka menyebarkan dakwah. Nabi Muhammad SAW pernah sampai di sini dalam peristiwa Israq Mikraj.
Dalam ruang masa diantara maghrib dan isyak aku habiskan masa dengan mendengar kuliah yang disampaikan oleh penceramah jemputan. Waktu isyak pada musim panas agak lewat iaitu lebih kurang pukul 9:20 malam.
Aku dapat perhatikan masyarakat Arab Palestine tidak memakai jubah seperti negara-negara Arab yang lain, mereka memakai kemeja dan seluar panjang persis pakaian untuk ke pejabat.
Hampir jam 10 malam, kami bergerak pulang ke hotel yang jarak nya 1.0 km dari Masjid Al-Aqsa (2 km pergi-balik). Aku pulang melalui Remission Gate kerana King Faisal Gate ditutup selepas maghrib oleh Polis Israel. Kunci masjid-masjid dan kesemua gate di tangan Yahudi. Mereka akan membuka dan menguncinya. Mengikut Imad baru-baru ni berlaku satu incident di mana gate-gate telah ditutup selama 2 minggu tanpa notis yang telah menimbulkan perasaan marah orang Islam terhadap Yahudi
Hari ini sungguh penat. Waktu subuh sekarang agak awal iaitu 3:50 pagi. Aku telah set jam agak awal untuk bangun kerana hampir 15 minit diperlukan untuk sampai ke Masjid Al-Aqsa dari hotel (normal speed).
Day 03: 14 June 2019 (Jumaat)
Tuk.. tuk... tuk.. Jam 3.30 pagi pintu bilik diketuk dari luar, bila di buka berdiri Muhamad, pekerja hotel yang datang ke bilikku untuk mengejutkanku untuk solat subuh. Aku bersiap-siap dan terus ke Masjid Qibli.
Aku memasuki Masjid Al-Aqsa melalui Pin Remission. Polis Israel menahanku dan menanyaku samada aku muslim atau tidak ini gara-gara aku memakai songkok hitam, mungkin aneh bagi mereka. Aku menjawab aku muslim, lalu lepaskan ku.
Usai solat subuh aku beriktikaf di dalam masjid sehingga waktu shuruq.
Aku dapat rasakan satu ketenangan bila berada di Al-Aqsa yang sukar digambarkan. Anda harus datang ke sini untuk merasainya. Suasana pagi yang mendamaikan.
Aku pulang ke hotel, terus bersiap-siap untuk bersarapan pagi pada pukul 7:00 pagi. Aku makan nasi dengan scrambled egg dan milo panas.
Aktiviti ziarah bermula lebih awal iaitu pada pukul 8:00 pagi kerana harini hari jumaat, masjid akan penuh lebih awal terutamanya bagi jemaah wanita.
3. Maqam Salman Al-Farisi
Bas kami tiba tepat pada pukul 8:00 pagi, kami terus ke Bukit Zaiton (Jabal Zaitun) yang terletak berhampiran dengan kompleks Al-Aqsa. Tempat pertama yang kami lawati adalah Maqam Salman Al-Farisi.
Kami menunaikan 2 rakaat Tahyatul Masjid dan kemudiannya Imad menerangkan kisah hidup sahabat Rasulullah SAW yang bernama Salman Al-Farisi R.A dengan jelas.
Salman berasal dari Parsi yang asalnya beragama majusi kemudiannya kristian dan akhirnya memeluk Islam setelah setelah menemui tanda-tanda kenabian Rasul akhir zaman yang diceritakan oleh ketua paderi di Syria.
1. Tanda Nubuwah (Dibelakang tubuh Rasullulah).
2. Tidak mengambil harta/wang yang disedekahkan
3. Hanya hadiah sahaja yang boleh diterima.
Salman Al-Farisi telah mencadangkan kepada Rasullulah SAW untuk mengali parit dalam perang Khadaq (Bulan Syawal, tahun ke-5 hijrah)
Sekitar masjid Salman Al-Farisi.
4. Maqam Rabiatul Adawiyah
Kami seterusnya ke Maqam Rabiatul Adawiyah yang juga berada di Bukit Zaitun. Maqamnya ditutup kerana hari jumaat. Namun Imad tetap menerangkan kisah Rabiatul Adawiyah yang berasal dari Basrah, Iraq yang merupakan salah seorang ahli sufi wanita. Beliau apa asalnya merupakan seorang penari yang bertaubat (Taubat Nasuha) sehingga beliau menjadi seorang yang beriman.
5. View Point di Bukit Zaiton
Terdapat suatu tempat di Bukit Zaiton yang menjadi tempat bagi mengunjung untuk mengambil gambar kompleks Al-Aqsa dengan jelas kerana kedudukannya yang lebih tinggi. Aku mengambil kesempatan untuk mengambil gambar dan video di sini.
Keluasan  kompleks Al-Aqsa adalah 144,000 m2. Mengikut Imad terdapat 40,000 penghuni yang tinggi disekitar kompleks ini. Menurutnya lagi, Israel menguasai sepenuhnya kompleks Al-Aqsa, kawasan ini kawal 24 jam oleh polis Israel dan terdapat 700 buah CCTV dipasang di kawasan kompleks ini.
Ini adalah kompleks Masjid Al-Aqsa
Terdapat 8 buah masjid dan 10 buah pintu yang masih dibuka di dalam kompleks seperti gambar di bawah ini.
Masjid-masjid yang berada di kompleks Al-Aqsa:
1. Masjid Al-Aqsa Qibli
3. Masjid Marwan (Mawani)
6. Masjid Mughoribah (Masjid Morrocan/ Islamic Museum)
7. Masjid Nisa' (Woman Mosque/ Library)
1. Pintu Al Muzdawij / Prophet Gate / Double Gate - Ditutup
2. Pintu Ats Tsulasi / Huldah/ Triple Gate - Ditutup
3. Pintu Al Janaiz (The Funeral's Gate) - Ditutup
4. Pintu Ar Rahmahtan At-Taubah - Ditutup
5. Pintu Al Asbat (Lion Gate / The Tribe's Gate)
6. Pintu Al Hittah (Remission Gate)
7. Pintu Al Atim (The Gate of Darkness)
8. Pintu Al Ghawanimah (Gate of Banu Ghanim)
9. Pintu An Nadhir (The Inspector's Gate)
10. Pintu Al Hadid (The Iron Gate)
11. Pintu Al Qattanin (Cotton Merchant's Gate)
12. Pintu Salam (Transquility Gate)
13. Pintu Al Matarah (The Ablution Gate)
14. Pintu Al Silsilah (Chain Gate)
15. Pintu Magharibah (The Morroccan Gate)
Kami berjalan kaki menuju kompleks Al-Aqsa melalui Harod's Ascent, jalannya agak menurun. Kalau diperhatikan betul-betul jalan pada lorong itu dibahagikan kepada tangga dan ramp (slope)
Terdapat barisan kedai-kedai dan restaurant bahagian awal lorong ini. Terdapat penjual-penjual di kaki lima.
Kami memasuki perkarangan kompleks melalui Pintu Hittah (Remission Gate). Imad berhenti seketika di tandas disebelah tepi Pintu Hittah untuk memberi peluang untuk kami berwuduk dan ke tandas. Di sini lah satu-satu tandas untuk kaum wanita.
Imad menunjukkan kepada kami Synagogue (Gereja  Yahudi), bangunan tinggi dihadapan itu.
Penerangan ringkas mengenai masjid-masjid di sini
7. Masjid Qadim (Old Mosque)
Kami telah dibawa ke Masjid Qadim atau Old Mosque, ianya terletak di bahagian bawah Masjid Al-Aqsa Qibli. Masjid Qibli merupakan kiblat pertama ummat Islam selama 16 bulan sebelum Allah mengarahkan Rasullulah berpindah arah ke Masjidil Haram, Mekah.
Pintu masuk ke Masjid Qadim terletak dihadapan pintu masjid Qibli (sebelah kiri).
Lorong-lorong menuju ke bahagian bawah masjid.
Kami menunaikan solat tahyatul masjid dan kemudian mendengar penjelasan dari Imad mengenai Masjid Qadim ini.
Masjid yang pertama dibina untuk adalah Masjidil Haram berdasarkan ayat 96, Surah Al-Imran:
إِنَّ أَوَّلَ بَيْتٍ وُضِعَ لِلنَّاسِ لَلَّذِي بِبَكَّةَ مُبَارَكًا وَهُدًى لِلْعَالَمِينَ
Maksudnya: Sesungguhnya rumah yang mula-mula dibangun untuk (tempat beribadat) manusia, ialah Baitullah yang di Bakkah (Mekah) yang diberkahi dan menjadi petunjuk bagi semua manusia.
Masjidil Haram yang pertama (batu asas) dibina oleh Malaikat berdasarkan ayat di atas; "untuk manusia" bermakna dijadikan untuk manusia bukan dibina oleh manusia begitu juga dengan Masjid Al-Aqsa
Diriwayatkan oleh al-Bukhari dan Muslim:
حديث سليمان بن مهران الأعمش، عن إبراهيم بن يزيد التيمي، عن أبيه، عن أبي ذر قال: قلت: يا رسول الله أي مسجد وضع أول؟ قال: المسجد الحرام. قلت: ثم أي؟ قال: المسجد الأقصى. قلت: كم بينهما؟ قال: أربعون سنة
Hadith Sulaiman bin Mahran al-A’mash, daripada Ibrahim bin Yazid al-Tamimi, daripada bapanya Abu Zarr beliau berkata, aku bertanya kepada Rasulullah “Wahai Rasulullah, masjid yang manakah dibina terlebih dahulu (dalam sejarah)?” Nabi menjawab, “al-Masjid al-Haram.” Aku bertanya lagi, “Selepas itu?” Jawab nabi, “al-Masjid al-Aqsa.” Aku bertanya lagi, “Berapa jarak pembinaan antara keduanya?” Nabi menjawab, “40 tahun.”
Tiang ini  dikatakan telah didirikan oleh jin semasa zaman Nabi Sulaiman A.S seperti dijelaskan di dalam Surah Saba' ayat ke-12-13
وَمَنْ يَزِغْ مِنْهُمْ عَنْ أَمْرِنَا نُذِقْهُ مِنْ عَذَابِ السَّعِيرِ (12) يَعْمَلُونَ لَهُ مَا يَشَاءُ مِنْ مَحَارِيبَ وَتَمَاثِيلَ وَجِفَانٍ كَالْجَوَابِ وَقُدُورٍ رَاسِيَاتٍ اعْمَلُوا آلَ دَاوُدَ شُكْرًا وَقَلِيلٌ مِنْ عِبَادِيَ الشَّكُورُ (13)}
Dan Kami (tundukkan) angin bagi Sulaiman, yang perjalanannya di waktu pagi sama dengan perjalanan sebulan dan perjalanannya di waktu petang sama dengan perjalanan sebulan (pula) dan Kami alirkan cairan tembaga baginya. Dan sebagian dari jin ada yang bekerja di hadapannya (di bawah kekuasaanya) dengan izin Tuhannya. Dan siapa yang menyimpang di antara mereka dari perintah Kami, Kami rasakan kepadanya azab neraka yang apinya menyala-nyala. Para jin itu membuat untuk Sulaiman apa yang dikehendakinya dari gedung-gedung yang tinggi dan patung-patung dan piring-piring yang (besarnya) seperti kolam dan periuk yang tetap (berada di atas tungku). Bekerjalah, hai keluarga Daud, untuk bersyukur (kepada Allah). Dan sedikit sekali dari hamba-hamba-Ku yang berterima kasih.
Bahagian bawah masjid yang ditutup
Terdapat sebuah perpustakaan di sini
Aku bergambar dengan Abang Zahari
Kami di bawa ke sebelah kiri Masjid Qibli berhampiran dengan Pintu Morroco. Pintu Morroco ditutup untuk muslim dan kuncinya dipegang oleh Yahudi. Dahulunya dibelakang ini merupakan penempatan bagi orang-orang Morroco yang telah datang bersama-sama Salahudin Al Ayubi dahulu. Yahudi menghalau kesemuanya dan mereka membina penempatan di sini. Tembok Ratapan atau dikenali sebagai Wailing Wall berada berhampiran pintu ini, dinding dibahagian luar kompleks.
Masjid Buroq terletak disebelah kanan pintu. Ianya terletak di basement. Ianya dipercayai tempat dimana Rasullulah SAW meletakkan Buroq yang dinaikinya semasa peristiwa Israq Mikraj. Lelaki itu menunjukkan tempat dimana Buroq ditambat.
Aku mengambil kesempatan untuk solat 2 rakaat disini.
9. Masjid Mawani (Marwan)
Ianya terletak di basement dan tangga untuk turun ke masjid terletak disebelah kanan masjid Qibli. Ruangan agak besar.
Menurut Imad, Al-Aqsa melalui proses pembinaan mengikut zaman pemerintahan:
I -  Malaikat (Surah Al-Imran Ayat 96) .
II - Nabi Sulaiman (Surah Saba' 12-13).
III - Malik Marwan (Membina Qubbah Sukharah)
IV - Al Walid (Abu Malik)
Kami juga berbincang tentang dimana tempat lahir Nabi Isa A.S. Mariam beribadat di dalam mihrab (Masjid Al-Aqsa)(Surah Al-Imran Ayat 37)
Orang-orang kristian percaya bahawa Nabi Isa telah dilahirkan di Baitul Laham (Bethlehem) tapi disangkal oleh Imad. Beliau menyuruhkan membuka Al-Quran dan melihat pada Surah Maryam ayat ke-22 dan 23.
“Maka Maryam mengandungnya, lalu ia mengasingkan diri dengan kandungannya itu ke tempat yang jauh. (QS. 19:22) Maka rasa sakit akan melahirkan anak memaksa ia (bersandar) pada pangkal pohon kurma, ia berkata: ‘Aduhai, alangkah baiknya aku mati sebelum ini, dan aku menjadi sesuatu yang tidak berarti, lagi dilupakan.’” (QS. 19:23) (Maryam: 22-23)
Beliau memberitahu kami tempat yang menepati ayat quran ini adalah Jericho bukannya Baitul Laham seperti yang percayai oleh orang-orang kristian.
Aku bergambar di Masjid Marwan
Setelah itu kami beredar ke Masjid Qibli dan jemaah wanita di Qubbah Al Shakarah. Hanya masjid itu saja yang dibuka untuk solat jumaat bagi wanita. Ini menyebabkan ianya cepat penuh.
Usai solat Jumaat masing-masing pulang ke hotel untuk makan tengahari.
Banyak penjual-penjual buah-buahan di lorong berhampiran masjid.
Makan tengahari kami agak special. Mr Qasim, pemilik hotel telah menghidangkan sendiri juadah tengahari kami yang cukup menyiurkan. Ini adalah menu tempatan.
Sesudah makan aku balik ke bilik untuk berehat seketika sebelum waktu asar tiba.
Aku bergerak ke masjid lebih awal supaya dapat pusing-pusing lihat tempat-tempat baru yang tidak aku lewati sebelum ini.
Aku dapati mereka disini cukup gemar menaiki scooter dan basikal elektric. Anda boleh perhatikan scooter dan basikal elektik di mana mana di Baitul Maqdis.
Aku sempat berselfie dihadapan Qubbah Al-Shakarah
Semasa menuju ke Masjid aku bertemu dengan Herman dan keluarga. Beliau dari Singapura dan pernah berkhidmat di Kuwait pada tahun 2014. Beliau mengenali beberapa orang sahabatku yang sama berkerja di Kuwait iaitu Hairul, Pok Zahar dan Khairul Hafiz (Capt).
Semasa solat Maghrib aku bertemu dengan rombongan ziarah dari Malaysia (Tabung Haji Travel), mereka baru saja sampai. Mereka agak terkilan kerana tidak berkesempatan untuk solat jumaat Masjid Al-Aqsa gara-gara kerenah birokrasi di border pagi tadi.
Aku menghabiskan masa antara Maghrib dan Isyak dengan beriktikaf di masjid Qibli sambil mendengar ceramah di masjid ini. Aku pulang ke hotel setelah menunaikan solat Isyak. Kami mengubah waktu makan dari sebelum maghrib ke selepas Isyak. Agak tenang sikit kerana banyak masa. Sudah makan apa lagi terus tidur.
Day 04: 15 June 2019 (Sabtu)
Seperti biasa aku bangun awal bersiap-siap dan terus ke masjid. 15 minit diperlukan untuk sampai ke Masjid Qibli dari hotel. Usai solat subuh aku beriktikaf di dalam masjid sehingga waktu shuruq. Pagi ini aku dapat perhatikan sekumpulan burung layang-layang ke sana ke mari di dalam Masjid Qibli.
Balik ke hotel aku terus bersiap-siap untuk bersarapan pagi pada pukul 07:15 pagi. Sebelum jam 8:00 pagi kami semua dah bersedia untuk memulakan ziarah pada pagi ini. Sudah lewat jam 08:00 pagi, Imad masih belum sampai lagi, aku meminta Muhamad untuk menghubungi Imad tapi gagal dihubungi. Beberapa ketika Qasim datang memberitahu kami bahawa Imad tidak dapat datang harini kerana ada emergency. Qasim mengantikan Imad menjadi Tourist Guide kami.
10. Nabi Daud A.S Gate
Ziarah pertama kami harini adalah Gate Nabi Daud A.S. Sebelum sampai ke gate ini, kami melewati Gate Morocco yang telah ditutup untuk muslim oleh Yahudi. Menurut Qasim, duhulunya berhampiran  Gate Morocco terdapat penempatan masyarakat Morocco disini. Mereka datang ke Baitul Maqdis bersama Salahuddin Al-Ayubi. Mereka telah berjihad bersama Salahuddin sehingga terbukanya kota ini.
Jabal Mukabal dimana Saidina Umar Al-Khatab telah bertakbir disini Allahu Akbar!.. Allahu Akbar!.
Baitul Maqdis merupakan satu kawasan yang diberkati seperti dinyata dalam Ayat 1 Surah Al-Israq. Di dalam Al-Quran, Baitul Maqdis diulang sebanyak 7 kali manakala Mekah hanya sekali.
Old City of Baitul Maqdis / Jerussalam
Temboknya dibina oleh Sulaiman the Magnificent pada kurun ke-16 sepanjang 4 km mengelilingi Old City yang berkeluasan 1km persegi. Penduduk Old city dibahagikan kepada quarters; 30,000 orang Muslim, 6,000 orang Kristian, 4,000 orang Yahudi dan 2,000 orang Kristian Armenia. Terdapat 7 buah pintu untuk memasuki kota ini:
1. Nabi Daud A.S Gate / Zion Gate
2. Morocco Gate  / Dung Gate
Di dindingnya (Nabi Daud Gate) terdapat lubang-lubang kesan dari penembakan semasa 2 peperangan iaitu Peperangan Nakba (78% Tanah Palestine dirampas Yahudi) dan Peperangan Naksa 1967 (Baitul Maqdis/ Al-Aqsa dirampas)
Bergambar di kawasan tembok Old City of Baitul Maqdis
Penerangan yang jelas dari Qasim, sila tonton video dibawah.
11. Maqam Nabi Daud A.S (King David's Tomb)
Dari Gate Nabi Daud A.S kami menyusuri kawasan gereja katolik. Dimana mereka tidak mempunyai gereja di dalam Old City lalu mereka bina gereja di sebelah luar kota.
Ikuti penerangan Qasim mengenai pokok Gharqad
Dari penjelasan Qasim, terdapat 2 pendapat ulama mengenai Pokok Gharqad adalah seperti dibawah:
1. Pokok Oleander (Nerium Oleander)
2. Pokok Ausaj (Lycium shawii)
Room of the Last Supper
Ianya dipercayai sebagai tempat di mana Nabi Isa A.S makan malam terakhir bersama 12 orang sahabat Al-Hawariyyun sebelum diangkat ke langit. Nabi Isa tidak dibunuh, tidak disalib [Surah Al-Nisa: 157-159] tetapi diganti oleh Juda, pengikutnya yang paling muda.
Melalui lorong-lorong menuju ke bilik Last Supper.
Terdapat sebuah mihrab dan kalimah "Bismillah" pada dinding bilik ini. Dulunya ia dijadikan masjid tapi apabila Yahudi menguasai Baitul Maqdis, ia tidak lagi dijadikan masjid malah, tingkat bawah bangunan ini dijadikan synagogue.
Penerangan dari Qasim mengenai Last Supper Room.
Maqam Nabi Daud A.S (King of David)
Ini adalah ruangan masuk ke Kompleks Maqam Nabi Daud A.S. Kebetulan hari ini adalah hari sabtu, ramai Yahudi yang datang sini.
Ini adalah Maqam Nabi Daud A.S. Kebetulan ada seorang Yahudi sedang membaca kitab berhampiran Maqam. Semasa itu aku memakai cap, salah satu petugas Yahudi menyuruh aku memakai kupiah kecil mereka. Aku tidak menghiraukannya dan ke ruangan maqam. Salamuka Ya Nabiyullah. Kawasan ini ditegah untuk mengambil gambar.
Kami keluar dari bangunan Maqam menuju ke parking bas yang terletak tidak jauh dari situ. Terdapat sebuah kawasan perkuburan kecil di sini. Qasim memberitahu ianya adalah maqam milik keluarga Al Dajani. Semasa pemerintahan Uthamaniyah, keluarga ini telah diberi mandat untuk menjaga maqam Nabi Daud A.S.
Berhampiran dengan parking, Qasim menunjukkan ku buah berry warna putih yang dikenali sebagai Burpee Blackberry ataupun Polar Berry. Beliau mengambil buah berry itu lalu memberi padaku untuk dirasa. Memang sedap dan manis rasanya.
12. Masjid dan Maqam Nabi Yunus A.S
Perjalanan diteruskan lagi dari Baitul Maqdis (Jerusalem) menghala ke selatan tanah air menuju ke Khalili (Hebron), jaraknya lebih kurang 40km. Kami singgah di maqam Nabi Yunus yang terletak di Halhul, jaraknya 5km ke Khalili. "Hal" diambil dari perkataan "Hala'" bermaksud negeri (state) "Hul" diambil dari perkataan "Haul" bermaksud setahun. Nabi Yunus menetap disini selama setahun. Beliau berasal dari Mosul, Iraq (Utara Iraq).
Mengikut cerita Issam, muaazim masjid ini, masjid ini adalah rumah Nabi Yunus A.S selama setahun. Kemudiannya Salahudin Ayubi telah membina keseluruhan masjid ini.
Nabi Yunus telah berdakwah kepada umat sekian lama tapi mereka tetap menolaknya. Allah telah menurunkan wahyu kepada Nabi Yunus dan memberitahu bahawa umatnya akan turunkan bala selepas 3 hari. Lalu diceritakannya kepada umatnya, namun mereka tetap menolak. Nabi Yunus menjadi marah, lalu mengambil keputusan untuk lari dari umatnya. Beliau telah meninggalkan umat sebelum 3 hari dan tidak mendapat arahan dari Allah kerana terlalu marah.
Nabi Yunus telah menaiki kapal dan dengan hendak Allah. Aku menjadi bergelora lalu nahkoda membuat undian untuk keluarkan seseorang. Tiga kali berturut-turut namanya terpilih. Lalu Nabi Yunus mengambil keputusan untuk terjun kedalam laut.
Lalu Allah memerintahkan Ikan Yu untuk menelan Nabi Yunus. Semasa berada di dalam berada di perut ikan, beliau telah berada dalam 3 kegelapan, kegelapan dalam perut ikan, kegelapan malam dan kegelapan laut. Lalu Nabi beliau berzikir seperti dalam Al-Quran, Surah Anbiyaa' 87.
Dan (sebutkanlah peristiwa) Zun-Nun, ketika ia pergi (meninggalkan kaumnya) dalam keadaan marah, yang menyebabkan ia menyangka bahawa Kami tidak akan mengenakannya kesusahan atau cubaan; (setelah berlaku kepadanya apa yang berlaku) maka ia pun menyeru dalam keadaan yang gelap-gelita dengan berkata: "Sesungguhnya tiada Tuhan (yang dapat menolong) melainkan Engkau (ya Allah)! Maha Suci Engkau (daripada melakukan aniaya, tolongkanlah daku)! Sesungguhnya aku adalah dari orang-orang yang menganiaya diri sendiri".
Malaikat terdengar suara memuji-muji Allah datang dari dasar laut, lalu ia bertanya kepada Allah siapakah itu?. Lalu Allah menjawab, itulah hambaKu Yunus AS. Lalu Allah mengarahkan malaikat mengeluarkan Nabi Yunus AS dari dalam perut Ikan Yu.
Ikuti lah penerangan lanjut dari Issam, Muaazin Masjid Nabi Yunus AS.
Kami meneruskan perjalanan dan singgah seketika di Golden Bazzar, Hebron untuk membeli oleh-oleh ataupun cenderahati untuk dibawa pulang.
Aku hanya membeli minyak zaitun extra virgin yang merupakan minyak zaitun yang terbaik di dunia. Harga setin (1 liter) extra virgin ini berharga USD 40 setin.
Bas turunkan kami di satu kawasan parkir dan berjalan kaki ke Masjid Al-Ibrahimi yang jaraknya hampir 500m ke masjid. Melalui barisan kedai kayu yang menjual aneka cenderahati dan oleh-oleh.
Aku ternampak ada satu menjual air carrot. Memang air favourite ku. Aku belanja kawan-kawan yang lain. Memang pure dan sedap rasanya.
Untuk memasuki masjid anda harus tempuhi satu check point berpagar milik Yahudi siap dengan scanner.
Sebelum memasuki masjid, kami mengambil wuduk di satu bangunan bersebelahan masjid.
Pintu masuk masjid oleh penduduk tempatan yang memakai vest kuning.
Disebelah pintu masuk terdapat sebuah maqam. Iaitu milik Nabi Yusof A.S yang merupakan cicit Nabi Ibrahim A.S. Allahuakbar, aku bersyukur kerana diberi kesempatan oleh Allah untuk di sini. Malang pintu maqam ditutup oleh Yahudi dan akan dibuka pada hari-hari tertentu sahaja.
Perjalanan diteruskan lagi dengan menaiki tangga untuk sampai ke bahagian atas.
Dibahagian atas terdapat satu ruangan solat agak besar di kiri dan kanan jalan. Di hujung sebelah kanan ada sebuah pintu menuju ke ruangan solat utama dan maqam nabi-nabi.
Masuk sahaja pintu ini anda akan melihat sebuah maqam di sini iaitu maqam Sarah R.A, isteri Nabi Ibrahim A.S.
Qasim berhenti betul-betul dihadapan maqam Sarah R.A dan memberi penerangan lanjut mengenai masjid dan maqam-maqam yang berada di sini.
Keluasan masjid Al-Ibrahimi ini adalah 55m panjang, 34 m lebar dan 16.5m tinggi.
Mengikut penceritaan dari Qasim, Nabi Ibrahim A.S telah membeli dua buah gua (double caves) dengan harga 400 keping wang perak untuk mengebumikan isterinya, Sarah R.A. Kemudianya apabila Nabi Ibrahim A.S wafat beliau disemadikan bersebelahan dengan isterinya dan seterusnya anak, cucu dan cicit beliau. Kawasan bawah masjid ini telah dijadikan sebagai tempat persemadian keluarga Nabi Ibrahim AS:
1. Nabi Ibrahim A.S
2. Sarah R.A (Isteri Nabi Ibrahim)
3. Nabi Ishaq A.S
4. Rafaqah R.A (Isteri Nabi Ishaq)
5. Nabi Yaakob A.S
6. Liya R.A (Isteri Nabi Yaakob)
Pada tahun 1994, ketika dalam sujud solat subuh berjemaah seorang Yahudi Orthodox bernama Baruch Goldstein telah melepaskan tembakan dengan menggunakan mesin gun dan seramai 29 orang muslim telah shahid dan mencederakan 125 orang jemaah. Kemudiannya pembunuh itu telah membunuh dirinya sendiri. Kes tembakan masih lagi dapat dilihat pada dinding masjid. Yahudi telah menggunakan isu ini untuk menutup masjid dari April 1994 sehingga awal tahun 1995.
Selepas itu Yahudi telah membahagikan masjid kepada 5 bahagian, dua daripadanya telah ditutup iaitu bahagian Yaakobiah dan Yusufiah yang bersamaan 55% kawasan masjid menjadi milik Yahudi. Kawasan ini hanya dibuka 10 hari setahun untuk muslim iaitu pada:
1. Hari Raya Aidilfitri & Aidil Adha (4 hari)
2. Hari Jumaat pada bulan Ramadhan (4 hari)
3. Israq Mikraj (1 hari)
4. Maulidul Rasul (1 hari)
Bahagian-Bahagian dalam Masjid Al-Ibrahimi
Di tengah-tengah ruangan solat terdapat 2 bangunan berbentuk rumah kecil berbumbung hijau, merupakan maqam Nabi Ishaq A.S (kanan) dan isterinya, Rafaqah.
Maqam Nabi Ishaq A.S.
Maqam Isteri Nabi Ishaq, Rafaqah R.A.
Kami kemudiannya ke bahagian belakang ruangan solat di situ terdapat sebuah pintu dimana terletaknya maqam Nabi Ibrahim A.S.
Mimbar ini dikatakan telah dibawa oleh Salahudin Al Ayubi yang sekarang ini berusia lebih dari 800 tahun. Salahuddin telah membawa dua buah mimbar satunya lagi telah diletakkan di Masjid Qibli. Malangnya mimbar di masjid Qibli telah terbakar dalam satu insiden (1969) kebakaran di masjid yang dilakukan oleh Yahudi.
Disebelah pintu ke Maqam Nabi Ibrahim terdapat sebuah binaan berbentuk seakan-akan mimbar, tergantung papan tanda "Alghar Al-Sharif" bermaksud "Gua Suci". Di bahagian bawahnya terdapat marmar putih dan ditengahnya terdapat kepingan besi yang berlubang. Dari lubang tersebut anda dapat perhatikan gua betul-betul dibawah masjid.
Setelah menunaikan solat Tahyatul Masjid bergerak keluar dari masjid menuju ke Baitul Laham (Bethlehem) untuk makan tengahari di sana.
Kami makan restaurant Hadaaq yang terletak berhampiran simpang tiga Bethlehem - Jerusalem. Restaurantnya agak mewah dan selesa.
Kami meneruskan perjalanan pulang ke Baitul Maqdis dan sampai di hotel pada pukul 2:00 petang. Aku berehat di seketika sambil menunggu waktu solat asar. Aku bergerak menuju masjid lebih awal untuk melihat kawasan-kawasan masjid yang belum aku lewati. Usai solat asar dan zohor (jamak qasar), aku bertemu dengan Zahari sekeluarga sedang mencari lokasi maqam sahabat.
Aku terus bertemu dengan pengawal masjid Qibli untuk menanyakan tempat maqam sahabat tersebut. Pengawal memberikan kami peta dan menunjukkan kami arah kawasan perkuburan Islam yang menempatkan dua orang sahabat Rasullulah diluar tembok Kompleks Al-Aqsa.
Kami melalui Lion Gate untuk ke kawasan perkuburan tersebut. Kami melewati kawasan taman sebelum sampai ke Lion Gate atau juga dikenali sebagai Asbat Gate.
Keluar dari Lion gate, anda akan dapat perhatikan sebuah kawasan perkuburan Islam disebelah kanan pintu tersebut. Perkuburan Islam Bab Al-Rahman
Di sini bersemadinya dua orang sahabat Rasullulah iaitu Shadad bin Aus R.A (Abu Yaala) dan Ubadah bin Samit R.A (Abu Walid). Tidak susah untuk mencari maqam sahabat ini kerana terdapat kain hijau di atas kubur dan pagar juga dicat hijau berbeza dari kubur-kubur yang lain.
Shadad bin Aus R.A pernah meriwayatkan beberapa hadis Nabi SAW antaranya adalah Hadis ke-17 dari Kitab Himpunan 40 Hadis karangan Imam Nawawi:
Daripada Abu Ya'la Syaddad ibn Aus r.a. daripada Rasulullah SAW, bahawa Baginda bersabda: "Sesungguhnya Allah menulis (iaitu mewajibkan) Ehsan atas segala sesuatu. Apabila kamu mahu membunuh, maka perelokkanlah pembunuhan itu. Apabila kamu mahu menyembelih, maka perelokkanlah penyembelihan itu dan hendaklah kamu menajamkan mata pisau dan hendaklah dia menyenangkan haiwan sembelihannya itu."
(Riwayat Ahmad no. 17154, Muslim no. 1955, Abu Daud no. 2815, al-Tirmizi, Ibn Majah no. 3170, al-Nasa’i no. 4405 dan al-Baihaqi no. 11071)
Ubadah bin Samit R.A merupakan salah seorang sahabat terkemuka di kalangan kaum Khazraj dan pemimpin kaum Ansar. Beliau mengikut kesemua peperangan bersama Rasullulah, Perang badar, Perang Uhud dan peperangan yang lain. Di beliau dilantik menjadi panglima perang dalam penaklukan Mesir.
Sekitar kawasan perkuburan yang terletak betul-betul diluar tembok Kompleks Al-Aqsa yang tersergam kukuh.
Aku mengambil keputusan untuk pulang ke hotel setelah menziarahi maqam sahabat-sahabat tersebut tetapi Zahari sekeluarga terus berada di Al-Aqsa sambil menunggu waktu Maghrib.
Kami memasuki Al-Aqsa melalui pintu Lion Gate dan kami ternampak sebuah gereja berhampiran pintu tersebut dipercayai merupakan tempat lahir Mariam R.A (Virgin Mary), ibu kepada Nabi Isa A.S. Gereja tersebut ditutup pada waktu sebut.
Aku balik ke hostel dan mempersiapkan diri untuk solat Maghrib. Aku melepaskan peluang ambil gambar di sekitar Old City diwaktu senja.
Solat Maghrib dan Isyak kami terakhir di Masjid Qibli.
Selesai solat Isyak pada 10:00 malam terus ke Hotel untuk makan malam dan berehat.
Day 05: 16 June 2019 (Ahad)
Solat subuh terakhir di masjid Qibli. Sungguh tenang berada sini tidak dapat dihuraikan dengan kata-kata. Aku duduk beriktikaf didalam masjid sehingga waktu shuruq tiba. Keluar dari masjid, aku mengambil kesempatan untuk mengambil gambar sebanyak mungkin di kawasan masjid dan kota lama sehinggalah ke hotel. Aku tidak tahu adakah aku punya kesempatan untuk datang ke sini lagi. Ya Allah berikan Aku peluang dan kesempatan untuk datang ke sini lagi. Ameen.
Kami bersiap-siap untuk pulang ke Jordan pada pagi ini. Beg sudah siap pack, aku terus turun untuk breakfast. Ramai yang bersarapan pagi harini kerana terdapat satu rombongan ibubapa dan pelajar Malaysia dari Universiti Jordan yang baru sampai di sini kelmarin. Mereka akan melakukan zairah di Khalili (Hebron) sebelum pulang ke Jordan petang nanti.
Selesai sarapan, aku naik ke bilik dan membawa turunku ke lobby. Semasa aku sampai di bawah Pn Suraini dan keluarga sudah berada di situ. Beliau memberitahuku bahawa beg yang mereka letakkan di lobby sebelum sarapan telah dimasukkan ke dalam bas rombongan yang satu lagi yang akan ke Hebron. Alhamdullilah bas tersebut  belum lagi bergerak jauh dan mujurlah pemandu bas tersebut dapat dihubungi oleh Muhammad, pekerja hotel. Terpaksalah bas itu berpatah balik, kesian.
Kami bergerak menuju ke sempadan pada pukul 8:30 pagi. Imad kembali ditugaskan untuk membawa kami ke sempadan. Beliau meminta aku untuk menghubungi Aman di Jordan untuk memastikan bas di sebelah Jordan sampai di sempadan pada waktu  yang sama dengan bas kami ini kerana Yahudi akan menahan kami disempadan sehingga bas Jordan tiba.
Imad mengarah pemandu bas berhenti di tepi jalan pada satu tempat. Beliau menunjukkan kami pokok Gharqad yang ditanam di suatu kawasan penempatan kaum Yahudi.
Kami sampai Jericho pada pukul 9:00 pagi, bas di Jordon belum lagi bergerak dari Amman, Jordan jadi Imad mencadangkan kami berhenti di Jericho untuk membeli belah di sebuah kedai kecantikan dan ubat-ubatan berasalkan Laut Mati. Aku tidak membeli apa-apa disini apabila aku dapati 99% produk adalah keluaran ISRAEL!! Aku tidak rela wangku dijadikan peluru untuk bunuh saudara-saudaraku.
Kemudiannya kami menuju ke Kompleks Kastam dan Immigration Israel dan sampai pada pukul 10:00 pagi. Beg kami diturun dari bas oleh pekerja-pekerja dan kesemua mereka meminta tip. Bila diberi mereka kata cukup, terpaksa kami kongsi untuk diberi kepada mereka.
Imad telah membantu kami untuk membayar Passenger Free di situ.
Kemudian ke kaunter dan diberi Exit Permit
Prosesnya sangat cepat jauh berbeza dengan keadaan kami datang ke sini tempohari.
Aku bersalaman dengan Imad dan mengucapkan terima kasih atas segala pertolongan yang beliau berikan kepada kami.
Keluar dari bangunan tersebut, Salim, pemandu bas sudah menunggu kami. Bag-bag dimasukan kedalam bas dan kami meneruskan perjalanan menuju ke Kompleks Kastam dan Immigration Jordan melalui jambatan King Hussein.
Passport kami serahkan kepada Salim untuk diberikan kepada Suhair, Tourist Guide kami di Jordan. Aman juga bersama-sama Suhair mempercepatkan proses cop passport. Kami hanya menunggu di bas. Begitu juga dengan bagasi kami tidak dibawa turun untuk scan/ check.
Suhair menerangkan dengan terperinci mengenai Jordan Valley
14. Masjid dan Maqam Nabi Syuaib A.S
Kami seterusnya menuju ke Wadi Shuib yang terletak di Salt untuk ke Maqam Nabi Syuaib A.S. Kami melalui wadi (lembah) yang terdapat sungai ditengahnya. Kegiatan utama penduduk di sini adalah bertani.
Kami sampai dalam pukul 11:30 pagi di Masjid dan Maqam Nabi Syuaib A.S. Kami diberi penerangan serba ringkas mengenai Maqam Nabi Syuaib A.S oleh seorang petugas di masjid tersebut.
Kami meneruskan perjalanan ke Laut Mati (Dead Sea) untuk makan tengahari kami di sana. Kami ke Amman Beach Resort, Dead Sea.
Makan tengahari - Memang time ini sungguh lapar kerana sarapan pagi tadi aku ambil sedikit sahaja.
Kami turun ke laut mati seketika untuk memberi ruang bagi yang belum sampai ke sini. Aku sudah banyak kali ke sini sebelum ini. Panas sangat-sangat. Aku hanya duduk berteduh di bawah konopi yang dibina sekitar laut mati.
Kami meneruskan perjalanan ke Amman, Jordan. Semua kepenatan dan kekenyangan menyebabkan aku rasa ini perjalanan Laut Mati - Amman yang paling lama aku ramai, mungkin itu hanya perasaanku saja.
Kami menuju ke Hotel Rest Hill. Kami berpecah dari sini kerana Zahari sekeluarga dan Sahid sekeluarga akan mengikut rombongan yang lain esok untuk pusing satu Jordan. Puan Suraini sekeluarga akan mengikuti Aman untuk ke Wadi Rum dan Petra esok pagi. Aku pula akan pulang ke Kuwait pukul 10:00 malam ini.
Aku dan Puan Suraini diberikan bilik di hotel ini manakala yang lain akan dihantar mengikut destinasi masing-masing.
Aku naik sekejap ke bilik untuk meletakan beg. Aku turun jer, Sahid sekeluarga dah pun beredar dari situ tak sempat ketemu dia tapi sempat bersalaman dengan Zahari sebelum beliau bergerak ke rumah sewa anaknya.
Aku meminta Aman dan kawan-kawan membawaku beli bag baru, maklumlah shopping sakan kat Palestine. Dari dua beg beranak jadi tiga.
Memang kalau aku berada di Amman aku mesti ke Restaurant Nur Malaysia kerana ianya berada dilaluian highway ke Airport. Makanan di sini memang lazat cuma harus menunggu untuk makanan disediakan. Aman mencadangkan ku untuk membuat pesanan terlebih dahulu. Jadi bila kami sampai di sana makanan sudah ready.
Menu makanan malam kami berempat (Kudus, Aman, Taufik dan Aku) nasi goreng daging merah, telur dadar dan tom yam. Memang menyelerakan.
Sesudah makan kami terus berkejar ke Airport. Aku sudah check in online ticket dari semalam lagi. Aku terlupa, flight Jazeera hanya membenarkan 2 beg sahaja untuk di check in, terpaksalah aku squeeze beg-beg dan bagpack ku dibawa naik bersamaku.
Penerbanganku berjalan lancar (Take off @ 10:00 malam) dan aku sampai di Kuwait pada pukul 12:00 malam.
Ulasan Mufti Wilayah Persekutuan mengenai zairah ke Al-Aqsa
Beliau pernah juga berkhidmat di beberapa buah negara iaitu Yemen, Vietnam, Pakistan, Indonesia, Ethiopia, Turkmenistan, Dubai-UAE, Basra-Iraq, Kurdistan-Iraq dan Kuwait. Minatnya terhadap motor besar "Big Bike" bermula apabila beliau menonton rancangan "Kembara Bumi Suci 2010". Pada tahun 2011, beliau membeli sebuah motor Kawasaki Versys 650 dan menjualnya untuk memiliki Kawasaki GTR 1400. Dan sekarang beliau memiliki motor BMW R1200RT dan R1200GS LC.Beliau juga telah mengikuti Kembara Musafir Umrah 2016 bersama 3 orang lagi (Hj Badruzzaman, Hj Jihad dan Hj Aminuddin). Perjalanan tersebut merentasi Malaysia, Thailand, Myanmar, India, Pakistan, Iran, UAE dan Saudi Arabia.
KEMBARA BUMI ANBIYAT (PALESTINE)
Show more Show less
Halal food in Thailand23
HALAL RESTAURANTS IN THAILAND23
Show more Show less
Touring Couple Rider (TCR)
"Jom Ikutilah Pengembaraan Kami"
KEMBARA MUSAFIR UMRAH (KMU) 2016
THAILAND: 1000 CORNER & GOLDEN TRIANGLE
THAILAND: KOH LIPE, SATUN
TIPS: SELF DRIVING IN THAILAND
LAOS: VIENTIANE - L.PHRABANG - BOTEN - L.NAMTHA
PAPERWORK TO RIDE IN LAOS
NEVER TOO FAR RIDE
PAPERWORK: RIDE TO CAMBODIA
RIDE INDO-CHINA (5 NATIONS)
PART 1: MALAYSIA - THAILAND - CAMBODIA
PART 2: VIETNAM - LAOS - THAILAND - MALAYSIA
PAPERWORK REQUIREMENT IN VIETNAM
RAUB: KEMBARA ILMU I
KUALA SELANGOR: SELERA RIMBA
KELANTAN: PASCA BANJIR 2014
RIDE UDANG GALAH - KUALA ROMPIN & PEKAN
CUTI-CUTI MALAYSIA #1 (CCM #1): KUALA SELANGOR - BT GAJAH
FAMILY RIDE: KT & JANDA BAIK
RIDE & CAMP: HUTAN LIPUR SG PAUH, CAMERON HIGHLAND
RIMBA RAID: MAT DALING, JERANTUT, PAHANG
RIDE & CAMP: ROYAL BELUM, PERAK
RIDE & CAMP: SG BERNAM
RIDE & CAMP: DAKOTA DC3
RIDE & CAMP: HUTAN LIPUR SG PAUH, CAMERON HIGHLAND
RIDE & CAMP: ROYAL BELUM, PERAK
RIDE & CAMP: SG BERNAM
RIDE & CAMP: DAKOTA DC3
GS TROPHY: SEA QUALIFIER 2015
VIDEO: 1000 CORNERS & GOLDEN TRIANGLE
VIDEO: ROAD TO BETONG
VIDEO: RIDE TO PHUKET
VIDEO: RIDE TO PATTANI
VIDEO: KEMBARA BUMI SUCI (KBS) - 2014
VIDEO: KEMBARA BUMI SUCI (KBS) - 2010
VIDEO: RIDE KEMBARA ILMU II
BMW GS - Off-Road Riding Skills Instruction
TOP 10 ADVENTURE MOTORCYCLES FOR SHORT RIDER
TIPS FOR LITTLE RIDERS OF BIG BIKE
HOW TO RIDE MOTORCYCLE OFF-RIDING
USEFUL CONTACT NUMBERS IN MALAYSIA
PAPERWORK TO RIDE IN LAOS
TYRE PRESSURE CHART (BMW BIKES)
MANUAL: BMW R1200GS LC (2014)
MANUAL: BMW R1200RT (2013)